**ELŐTERJESZTÉS**

**Körmend Város Önkormányzata Képviselő-testületének 2023. február 9-i ülésére**

**Tárgy:** Körmend Város Gondnoksága Szervezeti és Működési Szabályzatának jóváhagyása

Tisztelt Képviselő-testület!

Körmend Város Gondnokságának intézményvezetője felülvizsgálta az intézmény szervezeti és működési szabályzatát. A felülvizsgálat eredményeként megállapításra került, hogy aktualizálni, pontosítani szükséges az egyes szakterületeken dolgozók létszámadatait, feladatköreit, az intézmény szervezeti felépítését és ezzel együtt a szervezeti ábrát, hogy azok a tényleges állapotot tükrözzék.

Az intézmény feladatait tekintve tartalmi változtatásra nem került sor. Az aktualizált szervezeti és működési szabályzatot a Képviselő-testület az előterjesztés mellékleteként megismerheti.

Az államháztartásról szóló 2011. évi CXCV. törvény 9.§-a értelmében a fenntartó hagyja jóvá a költségvetési szerv szervezeti és működési szabályzatát, ezért kérem a Képviselő-testületet, hogy az előterjesztésben foglaltakat tárgyalja meg és a határozati javaslatot támogassa.

**HATÁROZATI JAVASLAT**

Körmend Város Önkormányzatának Képviselő-testülete az általa fenntartott Körmend Város Gondnoksága költségvetési szerv szervezeti és működési szabályzatát a melléklet szerinti tartalommal jóváhagyja.

Körmend, 2023. február 1.

 **Bebes István**

 **polgármester**